**SPS 4 priedas**

**110/10 KV VILIJAMPOLĖS TRANSFORMATORIŲ PASTOTĖS 110 KV SKIRSTYKLOS REKONSTRAVIMO PROJEKTAVIMO IR STATYBOS DARBŲ PIRKIMO SUTARTIS**

[Publish Date], Vilnius, Nr.

**LITGRID AB** (toliau – **„Užsakovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama

, iš vienos pusės, ir

**Akcinė bendrovė „Kauno tiltai“** (toliau – **„Rangovas**“), pagal Lietuvos Respublikos įstatymus įsteigta ir veikianti įmonė, juridinio asmens kodas 133729589, kurios registruota buveinė yra Ateities pl. 46, LT-52502, Kaunas, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš kitos pusės,

Toliau abi kartu vadinamos „**Šalimis“**, o kiekviena atskirai „**Šalimi“**, atsižvelgdamos į tai, kad Rangovas laimėjo pirkėjo skelbtą **110/10 kV** **Vilijampolės TP 110 kV skirstyklos rekonstravimo darbų** pirkimą, atviro konkurso būdu, paskelbimo data 2021-09-01 ir numeris 562546 pirkimą, sudarė šią projektavimo ir statybos darbų pirkimo sutartį (toliau – **„Sutartis“**) ir susitarė, kad Rangovas atliks **110/10 kV Vilijampolės TP 110 kV skirstyklos** **rekonstravimo projektavimo ir statybos** ir kitus Sutartyje nurodytus darbus, o Užsakovas už atliktus darbus sumokės Sutartyje nurodytą kainą.

Vykdydamos Sutartį, Šalys vadovausis žemiau nurodytomis Sutarties specialiosiomis sąlygomis ir LITGRID AB generalinio direktoriaus įsakymu patvirtintomis LITGRID AB projektavimo ir statybos darbų pirkimo sutarties bendrosiomis sąlygomis PSDPS:2021 (toliau – Bendrosios sąlygos).

**SUTARTIES SPECIALIOSIOS SĄLYGOS**

Šiose Sutarties specialiosiose sąlygose didžiąja raide rašomos sąvokos atitinka Bendrosiose sąlygose didžiąja raide rašomas sąvokas, jei kontekstas aiškiai nereikalauja kitaip. Laužtiniuose skliaustuose nurodyti punktai ir skyriai reiškia nuorodą į Bendrųjų sąlygų punktus ir skyrius, su kuriais atitinkama sąlyga yra susijusi.

|  |  |
| --- | --- |
| **Pagrindinės sąlygos** | 1. **Objektas** *[Sąvoka k]***:**   110/10 kV Vilijampolės TP 110 kV skirstykla (Kalnų g. 101B, Kaunas)   1. **Techninė užduotis** *[Sąvoka u]***:**   Projektavimo užduotis (1 priedas).   1. **Darbų atlikimo terminas** *[Sąvoka e]*:   34 mėnesiai nuo Sutarties sudarymo dienos.  Darbų atlikimo terminas Šalių raštišku susitarimu gali būti pratęstas ne ilgiau kaip 2 mėn. dėl Nenugalimos jėgos aplinkybių arba Pakeitimų atlikimo Sutarties bendrosiose sąlygose nurodytomis sąlygomis ir tvarka.   1. **Darbų etapai** *[1.2.3 punktas]:*   Darbus Rangovas turi atlikti 2 priede nurodytais Darbų etapais ir terminais. |
| **Darbai** | 1. **Pagrindiniai įrenginiai** *[Sąvoka l]:* 2. Projektavimo užduoties 1 priedas; 3. 5 priedas; 4. Pagrindinių įrenginių, atitinkančių LITGRID AB standartinius techninius reikalavimus, sąrašas <https://www.litgrid.eu/index.php/tinklo-pletra/standartiniai-techniniai-reikalavimai/irangos-atitinkancios-litgrid-ab-reikalavimus-sarasas/3881> 5. **Užsakovo įrenginiai** *[3.9.8 punktas]:*   Darbų atlikimui Užsakovas pateikia šiuos Įrenginius ir Medžiagas:   1. Elektros skaitikliai, 11 vnt. 2. Bandymo gnybtynai, 11 vnt. 3. Sukonfigūruotas komercinių duomenų valdiklis (KDV), 1 kompl. 4. Sukonfigūruotas momentinių duomenų valdiklis (MDV), 1 kompl.   Nurodytus Įrenginius ir Medžiagas Užsakovas Rangovui perduos adresu Pastotės g. 9, Biruliškių k., Kauno rajonas.  Kontaktinis asmuo — .   1. **Fizinė sauga** *[3.3.5 punktas]:*   Statybvietės ir Objekte montuojamų įrenginių apsaugą iki Objekto perdavimo Užsakovo eksploatacijai užtikrina Rangovas. Rangovas privalo užtikrinti, kad veikiančioje 110/10 kV Vilijampolės TP 110 kV skirstykloje būtų užtikrintas 3-ias fizinės saugos lygis: veikianti dalis tinkamai aptverta, visos veikiančioje dalyje esančios elektroninės fizinės saugos priemonės (vaizdo kameros, perimetro apsauga, judesio davikliai teritorijoje), jeigu jų komutacija pažeidžiama dėl rekonstravimo darbų (teritorijos pertvarka, žemės kasimo darbai ir pan.), pajungtos (esant poreikiui perkeltos į naują lokaciją) į veikiančią TP apsaugos sistemą bei jų signalai perduodami į Užsakovo NMC stebėjimui. Veikiančių apsaugos sistemų atjungimo laikotarpiui rekonstrukciją vykdantis Rangovas privalo organizuoti ginkluotų apsaugos darbuotojų budėjimą veikiančioje TP dalyje. Už šių reikalavimų nesilaikymą taikoma Sutarties bendrųjų sąlygų 8.4.3. punkte nustatyta bauda.   1. **Demontuojami įrenginiai, konstrukcijos ir medžiagos** *[3.6.2 punktas]:*   Demontuojamų įrenginių sąrašas pateiktas projektavimo užduoties (1 priedas) 20 priede. |
| **Darbų organizavimas** | 1. **Šalių atstovai** *[4.1 skyrius]*   Užsakovo atstovas: Rangovo atstovas:  Projektų vadovas Marius Vitartas Energetikos statinių projektų  Užsakovo atstovas, atsakingas už  Sutarties ir jos pakeitimų paskelbimą: |
| **Kaina ir apmokėjimas** | 1. **Sutarties kaina** *[Sąvoka r]:*   Sutarties kaina be PVM (Darbų kaina): **2 249 000,00 (**du milijonai du šimtai keturiasdešimt devyni tūkstančiai eurų, 00 centų);  Pridėtinės vertės mokestis (PVM): 472 290,00 (keturi šimtai septyniasdešimt du tūkstančiai du šimtai devyniasdešimt eurų, 00 centų);  Sutarties kaina: **2 721 290,00** (du milijonai septyni šimtai dvidešimt vienas tūkstantis du šimtai devyniasdešimt eurų, 00 centų).  Taikomas kainos apskaičiavimo būdas — fiksuota kaina su peržiūra. Kainos peržiūros tvarka nurodyta Bendrųjų sutarties sąlygų 7.3. punkte.   1. **Apmokėjimas** *[6.3.1 punktas]:*   Sutarties kaina bus mokama dalimis pagal Darbų žiniaraštį (už inžinerinių tyrinėjimų ir Techninio projekto parengimo Darbus — pagal Rangovo Pirkimo metu pateiktą pasiūlymą ir 22 priedo sąlygas), Rangovui pateikus, su Užsakovu suderinus ir abiem šalim pasirašius atliktų darbų aktą, pažymą apie atliktų darbų vertę (tipinė pažymos forma pridedama kaip 12 priedas) ir mėnesio ataskaitą (tipinė mėnesinės rangos darbų ataskaitos forma pridedama kaip 18 priedas).   1. **Sąskaita apmokėjimui:**   A.s.  Luminor Bankas AS  Banko kodas 40100  PVM mokėtojo kodas LT337295811.   1. **Europos Sąjungos fondų (programų) finansavimas** *[10.9.1 punktas]:*   Darbai Europos Sąjungos fondų (programų) lėšomis nefinansuojami. |
| **Atsakomybė** | 1. **Netesybos:**   Netesybos už laiku neperduotus Darbus Rangovui numatytos 2 priede.   1. **Užsakovui priimtini bankai ir draudimo bendrovės:**   Užsakovui priimtinų bankų ir draudimo bendrovių sąrašai nurodomi Sutarties 6 priede. |
| **Baigiamos nuostatos** | 1. **Projektas** *[10.7.2 punktas]:*   „110/10 kV Vilijampolės TP 110 kV skirstyklos rekonstravimas“ Nr. PPRK18092.   1. **Šalių kontaktiniai duomenys** *[10.8.1 punktas]:*   Užsakovo: Rangovo:  Karlo Gustavo Emilio Manerheimo g. 8, Ateities pl. 46,  LT-05131 Vilnius; LT-52502, Kaunas;  Tel. +370 707 02171; Tel. +370 37 473 935;  E. paštas [info@litgrid.eu](mailto:info@litgrid.eu) E. paštas kaunotiltai@kaunotiltai.lt  A. s. LT242150051000021766  OP Corporate Bank plc Lietuvos filialas  banko kodas 21500  PVM mokėtojo kodas LT100005748413 |
| **Papildomos sąlygos** | 1. **Bendrųjų sąlygų 1.3.2. punktas papildomas taip:**   Grafikas pildomas ant pridedamo grafiko šablono (25 priedas).  Grafiko šablone numatyti tipiniai LITGRID AB darbų vykdymo terminai; rangovas Grafiką parengia įvertinęs rangos darbų atlikimo terminus.   1. **Netaikomas Sutarties Bendrųjų sąlygų 8.4.1 punktas (jeigu delspinigiai skaičiuojami už darbų etapų vėlavimą).** 2. **Bendrųjų sąlygų 9.1.1 punktas papildomas taip:**   Iki Sutarties pasirašymo Rangovas Užsakovui pateikė:   * 1. Sutarties įvykdymo užtikrinimą – Banko garantiją, atitinkančią bendrųjų Sutarties sąlygų 8.7.1. ir 8.7.2. p. bei 10.12 skyriaus reikalavimus;   2. projektuotojo civilinės atsakomybės privalomojo draudimo, atitinkančio bendrųjų sąlygų 8.8.1. p. reikalavimus, liudijimo (poliso) patvirtintą kopiją;   3. Sutarties bendrųjų sąlygų 3.2.1. punkte nurodytų vadovų sąrašą.   Jei dokumentų pateikimo terminas praleidžiamas, bus laikoma, kad Rangovas atsisakė sudaryti Sutartį ir Sutartis nebus sudaroma.   1. **Bendrųjų sąlygų 10.7.2 punktas išdėstomas taip:**   Visuose Atliktų darbų aktuose, pranešimuose, prašymuose, reikalavimuose, sąskaitose būtina įrašyti Sutarties numerį ir datą, investicinio projekto pavadinimą „110/10 kV Vilijampolės TP 110 kV skirstyklos rekonstravimas“ ir numerį PPRK18092.   1. **Bendrųjų sąlygų 3.1 skyrius papildomas 3.1.8 punktu, kuris išdėstomas taip:**   10.7.6. Rangovas turi tvarkyti Objekto vykdymo dokumentaciją naudojantis elektroniniu statybos darbų žurnalu (elektroniniu statybos žurnalu pasirūpins Užsakovas). Planuojamų atlikti darbų (su matuojamais kiekiais) žiniaraščio įrašai (toliau — Įrašai) turi būti įkelti į elektroninį statybos darbų žurnalą iki statybos darbų pradžios. Įrašus rengia Rangovas atsižvelgus į pirkimo metu pateiktą pasiūlymo darbų žiniaraštį (17 priedas), turto grupių ir turto vienetų klasifikatorių (12 priedas), darbų aktavimo žiniaraštį, rengiamą po techninio projekto (4 priedas). Įrašus į elektroninį statybos darbų žurnalą kelia deleguotas Rangovo atstovas arba Užsakovo atstovas (iš anksto Šalims susitarus). Jeigu Įrašus į elektroninį statybos darbų žurnalą kelia Rangovo atstovas, Įrašai prieš įkėlimą į elektroninį statybos darbų žurnalą turi būti suderinti su Užsakovo atstovu.   1. **Bendrųjų sąlygų 10.8.1. punktas papildomas taip:**   Elektroniniu laišku siunčiami oficialūs pranešimai turi turėti tokią preambulę:  **OFICIALUS PRANEŠIMAS**  Projektas: „110/10 kV Vilijampolės TP 110 kV skirstyklos rekonstravimas“ — projektavimo ir statybos darbai Nr. PPRK18092  Sutartis: [data] Nr. [numeris]  Kam: [adresato vardas, pavardė]  [adresato elektroninio pašto adresas]   1. Rangovas sutinka, kad apsikeitimas Sutarties vykdymui reikalinga informacija / dokumentais, išskyrus atvejus, kai informacija / dokumentai suderinus su Užsakovu yra perduodami fiziškai, bus vykdomas naudojantis Microsoft SharePoint platforma ir įsipareigoja susikurti paskyrą Microsoft SharePoint platformoje pagal Užsakovo suteiktas instrukcijas. Visos techninio ir/ar darbo projekto parengimui reikalingos techninės dokumentacijos peržiūra (kopijavimas) ir įrenginių apžiūra gali būti atlikta Užsakovo nurodytoje vietoje iš anksto (mažiausiai prieš dvi darbo dienas) suderinus su Užsakovu datą ir laiką. 2. Tais atvejais kuomet Rangovo ir/ar subrangovo specialistai veikia Užsakovo informacinių technologijų ir telekomunikacijų įrenginiuose, Rangovas privalo užtikrinti, kad būtų laikomasi 19 priedo „Minimalūs informacijos saugos reikalavimai paslaugų teikimui“ ir 20 priedo „Minimalūs informacijos saugos reikalavimai projektavimui ir diegimui“ reikalavimų. 3. **Bendrųjų sąlygų 8.4.3. punkto g) papunktis papildomas taip:**   Jeigu Rangovas vėluoja per nustatytą terminą, nurodytą Sutarties specialiosiose sąlygose, pateikti pasirašytą statybos užbaigimo aktą, jam taikoma 283,00 EUR bauda už kiekvieną pavėluotą dieną; |
|  |  |

**SUTARTIES DOKUMENTAI IR PRIEDAI:**

Vykdydamos šią Sutartį, Šalys vadovausis toliau nurodytais dokumentais, kurie yra suprantami ir aiškinami kaip neatskiriama Sutarties dalis:

1. Projektavimo užduotis;
2. Projektavimo ir statybos darbų etapai;
3. Su pasiūlymu teikiama sustambinto darbų žiniaraščio forma;
4. Darbų žiniaraščio ir darbų aktavimo grafiko, rengiamo po techninio projekto, forma;
5. Pagrindinės įrangos atitikties Techninio projekto techninėms specifikacijoms pagrindimo tvarka;
6. Užsakovui priimtinų bankų ir draudimo bendrovių sąrašai;
7. LITGRID AB projektavimo ir statybos darbų pirkimo sutarties bendrosios sąlygos PSDPS:2021;
8. Projektuotojo civilinės atsakomybės privalomojo draudimo liudijimo (poliso) patvirtinta kopija;
9. Sutarties įvykdymo užtikrinimas – Banko garantija;
10. Informacija apie ūkio subjektus, kuriuos ketinama pasitelkti, subtiekėjus;
11. Vadovų (vadovaujančių specialistų, pirkimo sutarčiai vykdyti) sąrašas;
12. Turto grupių ir turto vienetų klasifikatorius ir pažyma apie atliktų darbų vertę;
13. Rangovų saugaus darbo organizavimo ir vykdymo LITGRID AB objektuose tvarkos aprašas;
14. Darbų organizavimo ir vykdymo LITGRID AB perdavimo tinklo įrenginiuose tvarkos aprašas;
15. Perdavimo tinklo įrenginių eksploatavimo reglamentas;
16. Pirkimo sąlygos, pirkimo sąlygų paaiškinimai ir patikslinimai;
17. Rangovo pasiūlymas, pasiūlymo paaiškinimai ir patikslinimai;
18. Mėnesinės rangos darbų ataskaitos forma;
19. Minimalūs informacijos saugos reikalavimai paslaugų teikimui;
20. Minimalūs informacijos saugos reikalavimai projektavimui ir diegimui;
21. Trišalės sutarties dėl tiesioginio atsiskaitymo su subrangovu projektas;
22. Apmokėjimas už inžinerinių tyrinėjimų ir Techninio projekto parengimo Darbus;
23. Rizikų valdymo planas;
24. Pareigų sąrašas;
25. Rangos darbų grafiko šablonas.

Jeigu tarp aukščiau nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį žemėjančia tvarka jie yra išvardinti aukščiau.

**Tai patvirtindamos,** Šalys šio dokumento pradžioje nurodytą dieną pasirašė ir patvirtino šią Sutartį dviem originaliais egzemplioriais po vieną kiekvienai Šaliai.

|  |  |  |  |
| --- | --- | --- | --- |
| **Užsakovo vardu:** |  | **Rangovo vardu:** |  |
| (parašas) |  | (parašas)  A.V. |  |
| (parašas)  A.V. |  |  |  |

\_\_\_\_\_\_\_\_\_\_\_\_\_\_\_\_\_\_\_\_

Sutarties specialiųjų sąlygų

2 priedas

**110/10 VILIJAMPOLĖS TP 110 KV SKIRSTYKLOS REKONSTRAVIMO,**

**PROJEKTAVIMO IR STATYBOS DARBŲ ETAPAI**

|  |  |  |  |
| --- | --- | --- | --- |
| **Etapas** | **Perduodami darbai** | **Perdavimo terminas**  *(mėnesiai nuo Sutarties sudarymo dienos)* | **Delspinigių dydis**  *(procentinė dalis nuo pradinės Sutarties kainos be PVM už kiekvieną pradelstą dieną)* |
| I etapas | Gautas (-i) statybą leidžiantis (-ys) dokumentas (-ai) | Per 9 mėn. | 0,02 % |
| II etapas | Rangos darbų I etapas (įjungtas T-1 arba T-2, atsižvelgus į suderintus sprendinius; pasirašytas I etapo techninio įvertinimo komisijos aktas ir pašalinti trūkumai „Iki įjungimo“) | Per 24 mėn. | 0,02 % |
| III etapas | Rangos darbų II etapas (visa apimtimi rekonstruota ir įjungta 110/10 kV Vilijampolės TP 110 kV skirstykla; pasirašytas II etapo techninio įvertinimo komisijos aktas ir pašalinti trūkumai „Iki įjungimo“) | Per 33 mėn. | 0,02 % |
| III etapas | Gautas (-i) pasirašytas (-i) Statybos užbaigimo aktas (-ai) | Per 34 mėn. | 283 (EUR be PVM pagal specialiųjų sąlygų 26 punkto reikalavimą) |

\_\_\_\_\_\_\_\_\_\_\_\_\_\_\_\_\_\_\_\_\_